Općinsko vijeće Općine Tinjan na sjednici održanoj dana __.9.2026. donijelo je I. izmjene i dopune proračuna Općine Tinjan za razdoblje od 01.01.2026. do 31.12.2026. godine, uz:

OBRAZLOŽENJE
UZ I. IZMJENE I DOPUNE PRORAČUNA OPĆINE TINJAN ZA 2026. GODINU


1. UVOD

Temeljem članka 45. Zakona o proračunu („Narodne novine“ broj 144/21) uravnoteženje proračuna provodi se putem Izmjena i dopuna proračuna po postupku za donošenje proračuna. U Prijedlogu I. Izmjena i dopuna Proračuna Općine Tinjan  za 2026. godinu dajemo paralelan pregled izvornog plana, povećanja ili smanjenja u odnosu na izvorni plan, te novog plana za 2026. godinu.


2. OPĆI DIO PRORAČUNA

2.1.  Prihodi  planiraju se u iznosu od 3.844.888,00 eura što je za 327.002,00 eura manje u odnosu na izvorni plan, a do promjena dolazi zbog smanjenja prihoda od pomoći, koji se do kraja 2026. godine neće ostvariti.

2.1.1. 61 Prihodi od poreza

Prihodi od poreza povećani su za 300.000,00 eura jer se do kraja 2026. godine planira i ostvariti u većem iznosu u odnosu na izvorni plan proračuna. 

2.1.2. 63 Pomoći iz inozemstva i od subjekata unutar općeg proračuna 

Planiraju se u iznosu od 812.540,00 eura što je za 535.000,00 eura manje u odnosu na izvorni plan. Do smanjenja je došlo zbog realnog uvida u potpisane Ugovore za dodjelu sredstava za projekte koji se financiraju iz državnog proračuna i sredstava Europske unije. Tako su pomoći iz državnog proračuna smanjene za 344.000,00 eura, ostale pomoći (županijski i gradski proračuni) smanjene za 91.000,00 eura te pomoći iz Kohezijskog fonda smanjene su za 100.000,00 eura. 

2.1.3. 64 Prihodi od imovine

Prihodi od imovine povećani su za 51.998,00 eura. Povećanje tih prihoda odnosi se na povećanje naknada za korištenje javnih površina.

2.1.4. 71 Prihodi od prodaje neproizvedene dugotrajne imovine 

Prihodi od prodaje neproizvedene dugotrajne imovine smanjeni su za 140.000,00 eura, jer se do kraja 2026. godine ne planiraju ostvariti u tom iznosu. 

2.2.  Rashodi planiraju se u iznosu od 5.008.734,00 eura što je za 158.760,00 eura manje u odnosu na izvorni plan. U nastavku je po vrsti rashoda opisano gdje je došlo do povećanja/smanjenja u odnosu na izvorni plan. 

2.2.1. 3 Rashodi poslovanja

Rashodi poslovanja smanjeni su za 1.760,00 eura u odnosu na izvorni plan. Rashodi za zaposlene povećani su za 7.000,00 eura. Materijalni rashodi povećani su za 108.500,00 eura, financijski rashodi povećani su za 25.000,00 eura, subvencije su smanjene za 70.000,00 eura,  pomoći dane u inozemstvo i unutar općeg proračuna povećani su za 26.000,00 eura, naknade građanima i kućanstvima smanjene su za 7.000,00 eura  dok su rashodi za tekuće donacije smanjeni za 91.260,00 eura.

2.2.2. 4 Rashodi za nabavu nefinancijske imovine 

Rashodi za nabavu nefinancijske imovine smanjeni su za 237.000,00 eura, od čega se 439.000,00 eura odnosi na smanjenje rashoda za nabavu proizvedene dugotrajne imovine, te na povećanje rashoda za dodatna ulaganje na nefinancijskoj imovini za 202.000,00 eura.



3. IZVORI FINANCIRANJA 

3.1. Prihodi

11, Opći prihodi i primici – došlo je do povećanja u ukupnom iznosu u odnosu na izvorni plan. Prema izvoru financiranja -opći prihodi i primici povećani su za 357.998,00 eura. 
31, Vlastiti prihodi – smanjeni su za 6.000,00 eura
40, Prihodi od komunalne naknade smanjeni su za 4.000,00 eura
5, Pomoći – smanjene su u ukupnom iznosu od 535.000,00 eura
71, Prihodi od prodaje ili zamjene nefinancijske imovine i naknade s naslova osiguranja smanjeni su za 140.000,00 eura. 


3.2.  Rashodi 

11, Opći prihodi i primici – došlo je do smanjena u ukupnom iznosu u odnosu na izvorni plan za 149.760,00 eura 
40, Prihodi od komunalne naknade smanjeni su za 4.000,00 eura
5, Pomoći – smanjene su u ukupnom iznosu od 85.000,00 eura



4.  RAČUN ZADUŽIVANJA – FINANCIRANJA 

4.1. Primici od financijske imovine i zaduživanja

Do kraja 2026. godine planira se podignuti kratkoročni kredit kod Zagrebačke banke radi likvidnosti, a velikih odljeva do kraja godine za financiranje projekta Nadogradnje dječjeg vrtića Tinjan te za Multimedijalni prostor za akvakulturnu baštinu. Planira se dignuti kredit u visini od 250.000,00 eura, te je sukladno tome planirano povećanje primitaka od zaduživanja u istom iznosu. 


4.2. Izdaci za financijsku imovinu o otplatu zajmova

Obzirom da se kratkoročni kredit kod Zagrebačke banke planira podignuti tijekom listopada 2026. godine, otplata bi krenula odmah, pa smo planirali izdatke za otplatu glavnice primljenih kredita i zajmova u visini od 80.000,00 eura do kraja godine. 


5.  POSEBNI DIO PRORAČUNA

Ukupni rashodi planiraju se u iznosu od 5.008.734,00 eura što je za što je za 158.760,00 eura manje u odnosu na izvorni plan i iskazani su po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Rashodi proračuna planiraju se kroz dva razdjela:
· Razdjel 010 – Predstavničko tijelo i nositelj izvršne vlasti
· Razdjel 020 – Općinska uprava
· 
Rashodi razdjela 010 planiraju se u iznosu od 504.600,00 eura što je za  157.000,00 eura više u odnosu na izvorni plan, a promjena se odnosi na Aktivnost ISAP – Internacionalni sajam pršuta – povećanje za 30.000,00 eura, Aktivnost Dan Općine i ostale manifestacije  povećanje za 15.000,00 eura, te Ljetni festival istarskog pršuta povećanje za 5.000,00 eura. Otvorene su i dvije nove aktivnosti, a to je Aktivnost Otplate glavnice kredita – kratkoročni u iznosu od 80.000,00 eura te Aktivnost Otplate kamata – kratkoročni u visini od 25.000,00 eura. 
Također, pod glavom 02 – Načelnik planira se povećanje za 2.000,00 eura na Kapitalnom projektu – Nabava dugotrajne imovine. 


Rashodi razdjela 020 planiraju se u iznosu od 4.504.134,00 eura što je za 315.760,00 eura manje u odnosu na izvori plan, a promjena se odnosi na sljedeće aktivnosti i projekte:

5.1.  A200008 Projektno tehnička dokumentacija za fotonaponsku elektranu 

Troškovi se na ovoj aktivnosti neće planirati, jer su planirani i ostvareni unutar Aktivnosti – obnovljivi izvori energije na javnim zgrada.

5.2.  A200015 Provedba programa zaštite od divljači

Rashodi programa planiraju se za 4.500,00 eura manje u odnosu na izvorni plan jer se neće ostvariti u visii od prethodno planiranog plana. 

5.3. A200104 Komunalna i urbana oprema 

Planiraju se rashodi za 6.000,00 eura više u odnosu na izvorni plan zbog nabave dodatne imovine za uređenje komunalne i urbane infrastrukture.

5.4. K200203 Popravak zvonika u Tinjanu 

Rashodi se planiraju za 80.000,00 eura manje u odnosu na izvorni plan, jer se neće ostvariti u visini izvornog plana. 
5.5. K200205 Interpretacijski centar u Tinjanu

Kapitalni projekt  uređenja Interpretacijskog centra u Tinjanu prijavljen je na natječaj za dobivanje sredstva iz proračuna Istarske županije , te je tu otvoren novi izvor financiranja 52 – Ostale pomoći. Prema potpisnom ugovoru trebali bismo dobiti 12.000,00 eura pomoći, pa se tako i planiraju utrošiti na ovaj projekt. Dok su pomoći iz državnog proračuna smanjene za 200.000,00 eura.

5.6. K200206 Sustav odvodnje otpadnih i oborinskih voda 

Visina rashoda za ovaj projekt smanjena je za 100.000,00 eura jer se rashodi neće ostvariti do kraja 2026. godine. 

5.7. K200223 Ulaganje u nerazvrstane ceste

Visina rashoda na ovom projektu povećana je za 50.000,00 eura zbog javne nabave kojom se planiraju odraditi asfaltiranja za sljedeće dionice Tinjan, Tinjan kod Crvke, Muntrilj, Bašići, Grintavica i Kringa. 

5.8. K200232Ulaganje u obnovu zgrada Općine Tinjan

Povećani su rashodi za 30.000,00 eura zbog obnavljanja fasade Društvenog doma u Radetići. 

5.9. K200251 Sanacija i uređenje stare škole u Kringi  i K200252 Sanacija i uređenje stare škole u Muntrilju

Rashodi na ovim projektima smanjeni su jer se neće realizirati do kraja 2026. godine. 

5.10. K200256 Nadogradnja dječjeg vrtića Tinjan

Rashodi su povećani za 70.000,00 eura. Povećanje se odnosi samo na različite izvore financiranja, jer će se dio nadogradnje pokriti iz kratkoročnog kredita koji se planira podignuti. 

5.11. K200262 Multimedijalni prostor za akvakulturnu baštinu 

Multimedijalni prostor za akvalukturnu baštinu planira se otvoriti unutar stare škole u Muntrilju. Projekt je prijavljen za dobivanje sredstava od LAGURA-a. Rashodi su povećani ukupno za 132.000,00 , od čega se 80.000,00 eura odnosi na sredstva iz kratkoročnog kredita a 52.000,0 eura iz pomoći državnog proračuna. 

5.12. A300101 Redovna djelatnost javne vatrogasne zajednice 

Rashodi su povećani za 25.000,00 € sukladno povećanju plaćanja u JVP, a time se diže i naš iznos sufinanciranja. 

5.13. A300105 DVD Tinjan 

Otvorena je nova aktivnost u sklopu programa Javni red i sigurnost jer se planiraju rashodi u visini od 5.000,00 eura za Dobrovoljno vatrogasno društvo Tinjan. 

5.14. A400208 Sufinanciranje prijevoza učenika srednjih škola

Za ovu se aktivnost do kraja 2026. godine ne planiraju sredstva u proračunu, jer će troškove prijevoza u cijelosti financirati Istarska županija. 

5.15. A500105 Sufinanciranje nabave školskog pribora 

Rashodi su povećani za  3.000,00 eura jer će Općina Tinjan na temelju Odluke Načelnika sufinancirati 50,00 eura po učeniku za nabavu školskog pribora, što čini povećanje za 20,00 eura po učeniku. 

5.16. A600105 Božićni sajam

Planiraju se rashodi za 3.000,00 eura više u odnosu na izvorni plan proračuna. 

5.17. A600110 Počini spod Ladonje – kulturna manifestacija

Obzirom na povećanje troškova za organizaciju ove kulturne manifestacije, planira se povećanje rashoda za 7.000,00 eura. 



I. Izmjene i dopune proračuna Općine Tinjan zajedno sa obrazloženjem stupaju na snagu osmog dana od dana objave u Službenim novinama Općine Tinjan, a primjenjuje se od 01.01.2026. godine.

KLASA: 400-01/26-01/03	
URBROJ: 2163-37-02/02-26-2
Tinjan, __.9.2026. godine



OPĆINSKO VIJEĆE OPĆINE TINJAN
Predsjednik Općinskog vijeća
Igor Antolović, v.r.

